CYFLWYNIAD I WORDPRESS  
Lowri Johnston

Yr Atom, 25 Ebrill 2017

CMS = Content Management System

System Rheoli Cynnwys

Bwrdd Rheoli / Dashboard

Dyma hafan y CMS a lle bydd modd gweld gweithgarwch diweddaraf y wefan

Ategion / Plugins

Ychwanegu rhaglenni bach i’r safle sydd yn ychwanegu pob fath o bosibiliadau.

Gwerth gwirio gyda dylunydd y safle we cyn gwneud hyn! Mae 47,000 o wahanol ategion wedi eu creu ac ar gael, a nifer ar gael yn Gymraeg - diolch i dîm o wirfoddolwyr sydd yn cyfieithu’r feddalwedd.

Tudalennau / Pages

Dyma lle mae modd diweddaru y tudalennau (heblaw straeon newyddion)

1. Mewngofnodwch i WordPress ac ewch i’r Bwrdd Rheoli
2. Dewch o hyd i Tudalennau / Pages ar yr ochr chwith a gwasgwch ar y gair
3. Cewch yna restr o’r tudalennau sydd yn bodoli o fewn y wefan e.e. Amdanom Ni, Hyrwyddo’r Gymraeg
4. Ewch â’r lygoden i ‘hofran’ dros gair y dudalen hoffwch ei ddiweddaru ac fe cewch ychydig o ddewisiadau. Gwasgwch ‘Golygu / Edit’
5. Bydd yn agor tudalen gyda thestun y dudalen. Newidwch y testun fel yr hoffech chi.
6. Gwasgwch rhagolwg i weld y newidiadau
7. Os ydych yn hapus, gallwch wasgu Diweddaru
8. I greu tudalen newydd, gwasgwch ‘ychwanegu’ a mewnbynu’r cynnwys
9. Cofiwch wneud yn y Gymraeg a’r Saesneg

Cofnodion / Posts

Dyma lle mae modd diweddaru y tudalennau newyddion / blogs

1. Ar ôl mewngofnodi i WordPress, ewch i’r Bwrdd Rheoli
2. Dewch o hyd i Cofnodion / Posts ar yr ochr chwith
3. Cewch restr o’r cofnodion diweddaraf mewn trefn dyddiad
4. I ddiweddaru cofnod, hofran dros y teitl a gwasgu golygu, gwasgu rhagolwg yna diweddaru
5. I ychwanegu cofnod newydd, gwasgu Ychwanegu
6. Teipio’r teitl a’r cynnwys ac ychwanegu ffeiliau ‘downloads’ os yn berthnasol
7. Dewis categori o’r ochr dde
8. Gosod y ddelwedd nodwedd
9. Ychwanegu llun i’r cofnod trwy wasgu ‘Ychwanegu Cyfrwng’
10. Gwasgu Rhagolwg yna Cyhoeddi
11. Cofiwch wneud yn Gymraeg a Saesneg

Cyfrwng / Media

Dyma lle byddwch yn uwchlwytho lluniau a dogfennau er mwyn iddynt ymddangos ar dudalennau gwahanol ar y wefan

1. Ar ôl mewngofnodi, ewch i’r Bwrdd Rheoli
2. Dewch o hyd i Cyfrwng / Media
3. Cewch restr o’r holl luniau a dogfennau sydd wedi uwchlwytho i’r wefan
4. I ychwanegu llun newydd gwasgwch Ychwanegu
5. Gollyngwch y ffeil unrhywle ar y dudalen neu gwasgwch i Ddewis Ffeil
6. Gwasgwch ar y ffeil a dewis ‘Golygu Delwedd’
7. Torrwch i’r maint cywir (manylion isod)
8. Pan yn golygu tudalennau neu gofnodion byddwch yn dewis ‘Ychwanegu Cyfrwng’ neu ‘Gosod y ddelwedd nodwedd’. Wrth wneud y dewisiadau hynny bydd yn agor y llyfrgell cyfrwng a gallwch ddewis y ddelwedd rydych wedi ei arbed yno.
9. Gallwch hefyd arbed dogfennau Word neu PDF

Maint lluniau

Thumbnail fel arfer tua 350 x 350 pixel (px)

Maint canolig fel arfer tua 800 x 600 pixel (px)

Baner / llun mawr fel arfer tua 1200 x 800 pixel (px)

Dolenni defnyddiol:

<https://codex.wordpress.org/Glossary> - rhestr (faith!) o dermau WordPress

<http://www.wpbeginner.com/> - gwefan i ddechreuwyr WordPress - llwyth o erthyglau a tiwtorials

<https://cy.wordpress.org/> - gwybodaeth am WordPress yn Gymraeg

<https://hedyn.net/wici/WordPress:_ategion_a_them%C3%A2u_yn_Gymraeg> - rhestr o ategion sydd ar gael yn Gymraeg

Unrhyw gwestiwn?

Cysylltwch!

[lowri.johnston@gmail.com](mailto:lowri.johnston@gmail.com) / 07817 558833

www.lowrijohnston.cymru